Обсада на форт Уилям Хенри
Обсадата на форт Уилям Хенри се провежда през август 1757 г. от френския генерал Луи-Жозеф дьо Монкалм срещу държания от британците форт Уилям Хенри. Фортът, разположен на южния край на езерото Джордж, на границата между британската провинция Ню Йорк и френската провинция Канада, има за гарнизон зле снабдена войска от британски редовни части и провинциално опълчение, водено от подполковник Джордж Мънро. След няколкодневна бомбардировка, Мънро се предава на Монкалм, чиято сила включва близо 2000 индианци от голям брой племена. Условията на капитулацията включват изтеглянето на гарнизона до форт Едуард, със специфичните условия френската войска да отбранява британците от индианците при отстъплението им от района.